4

2015. Rukis Agronoom. 12.04 AN34 150 kg/ha. 26.04 AN 34 250 kg/ha. 01.05 herbitsiid Sekator OD 0,15 l/ha + kasvuregulaator Stabilan 750 SL 0,3 l ha. 09.05 herbitsiid Tombo WG 0,2 kg/ha + kleepaine Dassoil 0,5 l/ha. 14.05 fungitsiid Input 460 EC 0,5 l/ha + kasvuregulaator 480 SL 0,8 l/ha + kleepaine. 26.05 fungitsiid Zantara 0,7 l/ha + insektitsiid Danadim 40 EC 0,5 l/ha + leheväetis. Vaatlustel oli näha, et tuulekaera oli põllul iga posti ümber ja ka põlluäärtes postide ümber.

######## PÕLLUDAUKSI JA VÕISTRE KÜLAPIIRES

Otsa 7 ha Otsa 7 ha põld Põld on vaatluse all olnud 2011 aastast alates. Kultuuride järjestus: suvinisu (2011) - talinisu - suviraps - talinisu - põldhernes (2015). 2010 aastal esines põllul mõõdukalt puju. Tuulekaera oli väikeste kolletena. Järgnevatel aastatel on umbrohtu tõrjutud mehhaaniliselt (kündmine vaheldumisi minimeeritud harimisega) ja keemiliselt. Alates 2013 aastast ei ole põllul puju ega tuulekaera tuvastatud. 2015. Põldhernes Avantgarde külvati 24.04 normiga 300 kg/ha. 17.05 tehti taimekaitse kasutades Leopard 2 l/ha, kuna metsaäärsel põlluosal oli ka orasheina. 25.05 tehti pritsimine MCPA-ga (0,78 l /ha). Hernes oli tihe, tühikuid ei esinenud. Koristati 20.08, saak 4,3 t /ha. Koristuse käigus tuulekaera ei tuvastatud. Tuulekaera oli naabri põldudel, mis asuvad teisel pool põldudevahelist teed. Kuna Otsa põld asub metssigade liikumisteel ja jahimehed toidavad sigu vilja sorteerimisjääkide ja praakviljaga, on oht, et läbi sigade satub põllule tuulekaera. Samuti ohustab põldu 5 mkaugusel olev naabri põld, kes teeb küll tõrjet - et lihtsalt oleks tehtud ('linnukese' pärast), vaatamata sellele, mis põllul kasvab ja milline on tõrje tulemuslikkus tuulekaera suhtes. Seepärast tuleb Otsa põllul, mis 3 viimasel aastal on küll tuulekaera vabana püsinud, profülaktikaks jätkata keemilise tõrjega, tehes seda ajaliselt pigem hiljem kui vara.

Malla ha Malla ha põld, Vaatluse all 2012 alates. Kultuuride järjestus: hernes (2012) - talinisu - taliraps - talinisu (2015). Tuulekaera esinemine: 2012 ja 2013 - üksikute taimede ja väikeste kolletena; 2014 - põllul ei olnud tuulekaera näha, kuid üksikuid taimi esines ühe keeraku peal (pritsi väliskurvis). Põldu künti 2012 ja 2013 sügisel, 2014 tehti minimeeritud harimine pärast talirapsi koristamist. Keemilist tuulekaeratõrjet tehti igal aastal, kasutades erinevaid preparaate.

- 2015. Talinisu Ramiro. 09.04 AN34 100 kg/ha. 20.04 CCC 0,7 l/ha + YaraVita Universal BIO 3,0 l/ha. 26.04 Axan 120 kg/ha, 06.05 fungitsiid Allegro Super 0,56 l/ha, 17.05 herbitsiid Axial 50 EC 1 l/ha + Aminocat 0,25 l/ha 20.05 AN34 100 kg/ha 13.08 koristus, saak 7,3 t /ha 15.09 tehti kõrrekoorimine. Enne Axialiga pritsimist oli põllul näha kahes kohas, kus varasematel aastatel olid tuulekaera kolded, üksikuid tuulekaera taimi. Kaheiduleheliste tõrjet vaja ei olnud, kuna eelmisel sügisel tehti nende tõrje herbitsiid Trimmeriga.

Ka järgnevatel aastatel tuleb põllul jätkata tuulekaera keemilist tõrjumist. Probleemseks kohaks on põllu keskel asuv puude grupp, mille ääres ja nurkades on tõrje raskendatud; seal tuleb olla hoolikas.

Metsa 6 ha Metsa 6 ha põld Vaatluse all 2012 alates. Kultuuride järjestus: ristik, tugevalt saastunud pujuga (2012, sügisel künti) - suvinisu - hernes - talinisu (2015). Puju suudeti kahe aasta jooksul praktiliselt välja tõrjuda, kasutades mehhaanilist ja keemilist tõrjet. 2014 aastal oli põllul näha tuulekaera taimi, mis hävisid keemilise tõrje (Leopard 1,2 l/ha) tulemusena. Pärast herne koristamist pritsiti põld glüfosaadiga (3 l/ha). 11. septembril külvati talinisu ja anti väetist Yara Mila 7-12-25 200 kg/ha. 6. oktoobril tehti umbrohutõrje - Trimmer 20 g/ha.

- 2015. Talinisu Ramiro. 09.04 AN34 100 kg/ha. 20.04 CCC 0,7 l/ha + Ruter 320 l/ha 26.04 Axan 120 kg/ha, 06.05 fungitsiid Allegro Super 0,55 l/ha. Tuulekaeratõrje tehti 17.05: herbitsiid Tombo 0,2 kg/ha + kleepaine Dassoil 0,5 l/ha. 20.05 AN34 100 kg/ha. Põld oli puhas - tuulekaera ei leitud. 14.08 koristamine, saak 7,6 t /ha. 15.08 kõrrekoorimine. Järgnevatel aastatel tuulekaera jälgida ja vajadusel teha keemilist tõrjet.

Puhkemaja 3,3 ha Puhkemaja 3,3 ha põld Vaatluse all 2012 alates. Kultuuride järjestus: talinisu - taliraps - talinisu - hernes (2015). Põllul on aastaid esinenud rukkiheina, tuulekaera ei ole olnud. Kasutatud minimeeritud harimist ja otsekülvi, kividerohkuse tõttu ei ole küntud. Tehtud keemilist tõrjet erinevate herbitsiidide ja glüfosaadiga. 2015. Hernes Madonna. Külvatud 23.04 külvisenormiga 300 kg/ha. Umbrohutõrje 17.05 Agil 1,25 l/ha ja 25.05 MCPA 0,78 l /ha. Hernes oli mõõduka tihedusega, tühikuid ei esinenud. Umbes 1/3 põllust metsa ääres oli hernes täielikult lamanud. Koristati 17.08, saak 2,3 t /ha. Koristamise käigus tuulekaera ei tuvastatud. Kuna põllul ei ole tuulekaera olnud juba aastaid ja praeguse seisuga on läheduses paiknevad põllud tuulekaerast puhtad, siis ka järgmistel aastatel tõenäoliselt ei ole otsest vajadust tuulekaeratõrje tegemiseks. Siiski tuleb arvestada, et põld asub metssigade liikumisteel.

Põllumajanduslikud rakendusuuringud ja arendustegevus aastatel 2015 - 2021